OpenLLM-France/wikimedia huggingface dataset:
# Noepoli

Noepoli Italiako udalerri bat da. Potenzako probintzian kokatuta dago, Basilicata eskualdean. 744 biztanle ditu, 46,71 kilometro koadroko azaleran banatuta.

## Mugakideak

Noepolik honako udalerri hauekin egiten du muga:
Chiaromonte Colobraro San Giorgio Lucano San Paolo Albanese Valsinni Cersosimo San Costantino Albanese Senise

## Kanpo estekak

* Datuak: Q52624
* Multimedia: Noepoli / Q52624
# Noeren ontzia (web ataria)

Noeren ontzia Euskaltzaindiak Asun Garikanoren koordinaziopean abian jarritako atari digital bat da, memoria literario komun bat osatzeko helburuarekin, hainbat generotako testu hautatuak eskaintzen dituena, literarioak eta ez literarioak (elkarrizketak, testigantzak, gutunak, bando, panfleto edo mitin zatiak eta prentsa artikuluak), estilo, erregistro, eta tonu desberdinetakoak. Testuak euskaraz sortuak eta euskarara itzulitakoak dira, garai eta euskalki guztietakoak, baina egungo ortografiara eta morfologiara ekarriak, lexikoa eta sintaxia ukitu gabe, nahiz jatorrizko testuak ikusteko aukera ere ematen den. Sei alorretan banatuta daude: Historia, Herri-kultura, Hizkuntza, Literatura, Ahozko Literatura, Gaurko Gizartea eta Abestiak. Testuen lagungarri, atariak baditu bideoak, audioak eta argazki-bildumak ere, ikusentzunezko piezaren batera (bideoklipak, audioak, dokumentalak) eramaten duten estekekin, bai eta etiketak ere testuak gaika aurkitzen laguntzeko. Gainera, irakurketa errazten duten hiperestekak ere badaude, hitz edo esamolde batzuen esanahia Euskaltzaindiaren Hiztegiaren bitartez argitzeko, eta, orobat, testuetan aipatzen diren erreferentziei buruzko euskarazko Wikipediako artikuluetara nabigatzeko.
Atariaren bigarren izenak berak (Hezkuntzarako euskal testuak) dioen bezala, baliabide honek helburu pedagogikoa du, DBHko eta Batxilergoko ikasleentzat pentsatuta baitago nagusiki, baina unibertsitate, euskaltegi eta hizkuntza eskoletako ikasleentzat, irakurketa bultzatu nahi duten ekimenentzat, argitaletxe eta abarrentzat ere izan daiteke baliagarria. Helburu pedagogiko horri jarraituz, atariko testuak hainbat ikasgaitan erabil daitezke klaseko gaiak ilustratzeko; bultzatzaileek diotenez, "Historia irakasle batek Bigarren Mundu Gerrari buruzko testu bat" behar badu, Jean Elizalde "Zerbitzari" idazle azkaindarrak idatzitako "Verdungo infernua" deritzan testua aurkituko du atari honetan. hainbat ilustrazio, grabazio eta argazkirekin, bai eta dagozkion erreferentzia bibliografikoekin ere.

## Erreferentziak

* ↑ Euskaltzaindia. Noeren ontzia - Hezkuntzarako euskal testuak. (Noiz kontsultatua: 2024-06-29).
* ↑ «‘Noeren ontzia’ plazaratu du Euskaltzaindiak, «memoria literario komuna osatzeko ahalegina»» Naiz (Noiz kontsultatua: 2024-06-27).

## Kanpo estekak

* Noeren ontzia.
# Noeux-les-Mines kantonamendua

Noeux-les-Mines kantonamendua Frantziako kantonamendu bat da. Pas-de-Calais departamenduan dago, Frantzia Garaia eskualdean. Guztira 13 udalerri ditu eta Nœux-les-Mines da bere hiriburua.

## Kanpo estekak

* Datuak: Q1726561
# Noflen

Noflen Suitzako udalerria da. Berna kantonamenduan dago, Kirchdorf (BE) barrutian. 2014an 300 biztanle zituen 2,72 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66152
* Multimedia: Noflen / Q66152
# Nofuentes

Nofuentes Burgosko probintzian dagoen herri bat da, Gaztela eta Leongo autonomia-erkidegoan (Espainia), Las Merindades eskualdean, Villarcayoko barruti judizialean, Merindad de Cuesta-Urria udalerriko hiriburua.
2011en 144 biztanle zituen. Probintziako hiriburu Burgostik 80 kilometrora dago, Nela ibaiaren ezkerraldean.

## Komunikazioak

* Errepidea: N-629 errepide nazionala, Trespaderne eta Medina de Pomar artean.
* Burdinbidea: 1985ean itxi arte, geltoki bat zuen, Santander-Mediterraneoa trenbidean.

## Egoera administratiboa

Alderdi Popularreko José Pablo Quintanilla Rodríguez da haren alkate nagusia.

## Historia

Urriko Merindadeko herria, Laredoko Gaztela Zaharreko alderdian, eta realengoko jurisdikzioa.
Independentzia-gerran, auzotar batzuek zeregin aktiboa izan zuten. 1813ko maiatzaren 10ean, Eugenio Basurto Lences, Villavedeokoa eta Iberiako 4. Batailoiko soldadua, Valgañon hiribildu errioxarrean hil zen. Han, batailoiak Napoleonen aurkako erasoa jasan zuen Burgosetik Gasteizera erretiratzean. Herri horretako parrokia-liburuei esker, badakigu Santa Olalla ermitan lurperatuta dagoela.
Erregimen Zaharretik erortzean, herria Urriko Merindadeko Udalari gehitzen zaio, Gaztela Zaharra eskualdeko Villarcayoko alderdian, hiriburua izanik.
Herriak Santander-Mediterraneoa lineako tren-estazio bat izan zuen, 1930 eta 1985 artean martxan egon zena. Gaur egun trenbide zaharra bide berde bihurtu da.

## Jaiak eta ohiturak

Herriko jai gisa, maiatzaren 15ean, San Isidro Labrador egunean eta ekainaren 29an, Pedro eta Pablo santuen egunean.

## Parrokia

San Pedro eta San Pabloren parrokia-eliza katolikoa, Medina de Pomarko artzapezgoko Burgosko elizbarrutian. Udalerri hauek daude: Ael, Cebolleros, Mijangos, Las Quintanillas, Urria, Valdelacuesta, Villamagrín, Villapanillo, Villarán eta Villavedeo, eta Nuestra Señora de Rivas amen komentua.

## Kanpo estekak

* https://web.archive.org/web/20110112071120/http://nofuentes.net/Nofuentes.net.html
* Datuak: Q6044403
* Multimedia: Nofuentes / Q6044403
# Noeren horditasuna (Giovanni Bellini)

Noeren horditasuna Giovanni Bellini margolari veneziarra 1515. urte inguruan egin zuen margolan ospetsua da. Gaia, margolari askoren artean ohikoa izan zena, Biblian oinarrituta zegoen. Egun Frantziako Besaçongo Arte Ederren eta Arkeologia Museoan ikus daiteke. Erabili zuen teknika olio ohola gainean izan zen, 103 x 157 zm. izanik.

## Historia

Margolaritza artistaren karreraren azken etapakoa da, Giorgioneren tonalitatearen berritasuna xurgatu zuenean. Iraganean Cariani (Bernard Berenson), Lorenzo Lotto (Gilbert, 1956) eta Tiziano gazteari (Heinemann, 1962) bezalako artistei egotzia, Roberto Longhik Belliniren lan berantiar gisa aitortu zuen. Aditu honen iritzia kritikari guztiek jarraitu zuten, baita Berenson bera ere, 1957an hasierako iritzia aldatu zuena.

## Kanpo estekak

* (Italieraz):Margolana Artonline webgunean.
* (Italieraz):Margolanaren inguruko bideoa Youtuben.
* Datuak: Q633587
* Multimedia: Drunkenness of Noah by Giovanni Bellini / Q633587
# Noeren ontzia

Hasieraren arabera, Noeren ontzia Noe profetak, bere familia eta animaliak Uholde Handiaren ondorioak saihesteko eta gero Lurra birpopulatzeko, egindako itsasontzia izan zen. Itsasontzia egiteko agindua Jaungoikoak eman zuen.
Judu-kristau testu sakratuetan, Toran eta Itun Zaharrean, eta baita Koranen ere agertzen den mito honek sumertar Ziusudra mitoan oinarria du, Jerusalemen eroriaren ondoren hebreerek mesopotamiar kulturaren eragina jasan zuten eta.
Nahiz eta mendeetan zehar gertaera historikotzat jo, geologia eta historiografia modernoak mitotzat jotzen dute. Hala ere guztiz ere badaude Ararat mendian bere bila aritzen diren ikerlariak.
Hasieraren 6-9 kapituluek Noeren ontziaren istorioa azaltzen dute:
| « | Mundua gaiztakeriaz eta indarkeriaz betea zegoen, den-denek jokaera makurra baitzeramaten. Jainkoak, mundua hain gaiztotua ikustean, esan zion Noeri: «Izaki oro suntsitzea erabaki dut, gizakien erruz indarkeriaz betea baitago mundua; gizakia eta mundua, biak suntsituko ditut. «Egizu zeuretzat ontzi bat erretxina-egurrez. Antolatu gelak barruan eta estali bikez barrutik eta kanpotik. 15 Hona zein neurritakoa egingo duzun: ehun eta berrogeita hamar metro luze, hogeita bost metro eta erdi zabal, eta hamabost metro eta erdi gora. Sabaiez estaliko duzu, gailurretik hegalera metro eta erdiko jaitsiera emanez. Alboan atea jarriko diozu. Hiru solairu izango ditu. «Nik uholdea bidaliko dut mundura, zerupeko bizidun guztiak suntsitzeko. Munduko izaki guztiak hilko dira. Baina zurekin ituna eginen dut. «Sar zaitezte ontzian emaztea eta biok, baita zure semeak ere emazteekin. Animali mota bakoitzetik bikotea, ar-emeak, sartuko duzu, zurekin batera bizirik iraun dezaten. Hegazti-, abere- eta narrasti-mota bakoitzetik bina sartuko dira zurekin, bizirik iraun dezaten. Elikagai guztietatik bildu, zer jan izan dezazuen». Jainkoak agindu guztia egin zuen Noek zehatz-mehatz. | » |
| —Hasiera 6, 11-22 |||

## Erreferentziak

* ↑ Pritchard, James B.. (1955). Ancient Near Eastern Texts Relating To The Old Testament. Princeton, N.J.: Princeton University Press.
* ↑ Morris, John D.. (2009). Noah's Ark: The Search Goes On. Institute for Creation Research.

## Kanpo estekak

* Datuak: Q126553
* Multimedia: Noah's Ark / Q126553
# Noez

Noez Toledoko udalerria da, Montes de Toledo eskualdean dagoena.
2009ko urtarrilaren 1eko erroldaren arabera 928 biztanle zituen.

## Ikus, gainera

* Toledoko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1641701
* Multimedia: Noez / Q1641701
# Norabide-bektore

Norabide-bektorea zuzen baten norabidea ematen duen eta, gainera, orientatzen duen bektore bat da, hau da, norabide jakin bat ematen diona.
Planoan, hiru dimentsioko espazioan edo edozein espazio bektorialean, zuzen bat bi punturekin edo, modu baliokidearekin, puntu batekin eta norabide-bektore batekin defini daiteke. Izan ere, A eta B bi puntu ezberdinetatik puntu bat, demagun A, eta u=AB norabide-bektorea lortzen ditugu. Alderantziz, zuzenaren A puntu batekin eta u norabide-bektore batekin, zuzenaren bigarren puntu bat eraikitzen da, AB=u-k definitua. Zuzen hori (AB) edo (A, u) idazten da.
Koordenatu-sistema kartesiar batez hornitutako plano batean, D: y = ax + b zuzenaren norabide-bektore bat u(1,a) da, eta Δ: ax+by=c ekuazio kartesiarreko zuzen batek norabide-bektore gisa u(-b,a) eta - u(b,-a) besteak beste. Koordenatu-sistema ortonormala bada (ortogonala eta normala, hau da, unitarioa) v(a,b) bektorea zuzenarekiko perpendikularra da. Horrek zuzen baten (A,u) zuzen baten ekuazio kartesiar bat azkar aurkitzeko aukera ematen digu. Espazioan, ax+by+cz=d ekuazioa ez da zuzen batena, plano batena baizik. Zuzenak bi planoren ebakidura gisa planteatzen dira eta, beraz, planoen bi ekuazioen sistema baten bidez definitzen dira, eta hori ez da praktikoa, aurkezpen horrek ez baitu zuzena azkar marrazten uzten, ez baitu punturik edo norabide-bektorerik ematen. Hala ere, badago espazioaren zuzenak definitzeko beste modu bat: puntu batetik eta norabide-bektore batetik. Izan bedi A(x$_a$, y$_a$, z$_a$) espazioko puntu bat, eta u(u$_x$, u$_y$, u$_z$) bere bektore ez nulu bat.
   Atik pasatzen den eta u norabide-bektore gisa onartzen duen zuzena M puntuen multzoa da, non AM = t· u den, t edozein erreal izanik.
Hau parametroa t den zuzenaren definizio parametrikoa da. B t = 1-ari dagokion puntua bada, orduan AM = t·u adierazpenak M puntua {(A, 1-t), (B, t)}-ren barizentro gisa definitzen du.
M(x,y,z) puntuaren koordenatuak idatziz (A,u) zuzenaren ekuazio parametrikoa lortuko dugu.
       x = x $_a$ + t u $_x$
       y = y $_a$ + t u $_y$
       z = z $_a$ + t u $_z$
Ekuazio horrek berehala ematen du zuzenaren puntu bat (termino konstanteekin), norabide-bektorea (termino aldakorrekin).

## Kanpo estekak

* Datuak: Q3055344
# Nora udalerria

Nora Suediako udalerria da. Örebroko konderrian kokatua dago. 690,82 km² ditu eta 10.540 biztanle ditu.

## Mugakideak

Honako udalerri hauekin egiten du muga:
Hällefors udalerria Lindesberg udalerria Örebro udalerria Karlskoga udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q285894
* Multimedia: Nora Municipality / Q285894
# Nora goaz

Nora goaz 1977an Patxi Villamor arabarrak plazaratutako lehenengo diskoa izan zen. Orokorrean, kutsu herrikoiaren kantak ziren, abesteko errazak. Diskoari izenburua ematen dion kanta dezente zabaldu zen urte haietan.

## Musikariak

* Patxi Villamor, ahotsa
* Josu Fernandez, biolina
* Alberto M. Mitxelena, biolina
* Francisco Cruz, biola
* Enrique Bullich, biolontxeloa
* Luis Cobos, pianoa, gitarra elektrikoa, zuzendaritza
* Enrique Medina, kontrabaxua
* Fernando Lopez, gitarra akustikoa
* E. Duarte, perkusioa
* Carlos Oianguren, perkusioa
* Pedro Elosegi, bonbardinoa, tuba, silbotea, dultzaina
* Jose Mari Bastiola, txirula, txistua, dultzaina
* Fernando Beitia, txistua
* Josu Zabala, akordeoia

## Kantuen zerrenda

Kanta guztiak herrikoiak dira nahiz eta bertsioa bereziak izan.

### A aldea

* 01 - "Nora goaz", Bittor Kapanaga eta Patxi Villamor
* 02 - "Xoxo beltz bat", Herrikoia
* 03 - "Gure griñetan", Josu Zabala
* 04 - "Gabean amets egin dut", J. M. Markiegi
* 05 - "Bost aizeetatik", Josu Zabala eta Patxi Villamor

### B aldea

* 01 - "Geroa", J. Zabala eta Patxi Villamor
* 02 - "Herri batean", J. Uranga eta Josu Zabala
* 03 - "Harria", J. Bangel, P. Villamor eta Josu Zabala
* 04 - "Ni bai ausarta", Bittor Kapanaga eta Patxi Villamor
* 05 - "Aita zergatik?", Patxi Villamor

## Erreferentziak

* ↑ http://artxiboa.badok.eus/diskoa.php?id_disko=744&id_artista=143

## Kanpo estekak

* "Nora goaz" Youtuben.
* Datuak: Q25475621
# Norabide (argipena)

Norabide hitzak zerbaitek bere ibilbidean duen norakoa edo lerroa. Erabilera zenbait ditu:
* nautikan, norabidea, ontzi bati ezartzen zaiona, maiz puntu kardinalak eta gradu sexagesimalak baliatuz;
* geometrian,
** norabidea, puntu batek distantziari buruzko informaziorik gabe beste puntu batekin duen posizio erlatiboan dagoen informazioa.
** norabide-bektorea, zuzen baten norabidea eta noranzkoa adierazten duena;
* norabide erlatiboa, zerbait ezkerrean, eskuinean, azpian, gainean, atzean edo aurrean dagoen.

### Ikus, gainera

* Noranzkoa
# Nora Springs (Iowa)

Nora Springs Iowako hiri bat da. Cerro Gordo konderrian kokatua dago. 2010ean 1.431 biztanle zituen, 5,66 kilometro koadrotan banatuta.

## Ikus, gainera

* Cerro Gordo konderria

## Kanpo estekak

* Datuak: Q1927469
* Multimedia: Nora Springs, Iowa / Q1927469
# Nora udalerria, Jo Daviess konderria (Illinois)

Nora udalerria Ameriketako Estatu Batuetako Illinois estatuko udalerri bat da, Jo Daviess konderrian. Azken zentsuaren arabera 344 biztanle zituen, 25.34 milia karratu (65.6 km$^2$) eremuan.

## Ekonomia

2020ko zentsuaren arabera, Nora udalerrian 181 etxebizitza zeuden. Per capita diru-sarrerak 25.189 estatubatuar dolar ziren.

## Kanpo estekak

* Datuak: Q987836
# Norabide (geometria)

Norabidea puntu batek distantziari buruzko informaziorik gabe beste puntu batekin duen posizio erlatiboan dagoen informazioa da. Norabideak erreferentzia jakin bati erlatiboak izan daitezke (orkestra osoko biolinak normalean zuzendariaren ezkerrean esertzen dira) edo absolutuak izan daitezke aurrez adostutako erreferentzia-esparru baten arabera (New York hiria Madrilen mendebaldean dago).
Norabidea eskuaz adierazi ohi da hatz erakusle luzatuz edo gezi batekin irudikatuz. Plano horizontala adierazten duen bertikalki orientatutako seinale batean, hala nola "aurrera" trafiko-seinalean, goranzko gezi baten bidez irudikatu ohi da. Matematikoki, norabidea bektore unitario baten bidez zehatz daiteke, edo modu baliokidean bide zuzenenak ardatz multzo zehatz bati dagokionez eratzen dituen angeluen bidez.
Geometria euklidear eta afinean, azpiespazio baten norabidea azpiespazio horri lotutako espazio bektoriala da. Dimentsio unitarioko azpiespazio baten kasuan (lerro bat dena) norabide-bektoreak espazio bektorial horren nuluak ez diren bektoreak dira.

## Erreferentziak

* ↑ Queysanne, Michel. Fernand Nathan. Mathématiques, 1967., p. 252
* ↑ Chevalier, Anne. De Boeck. Référentiel de mathématiques: De 12 à 16 ans, 2002. p. 88
* ↑ Chambadal, Lucien. Larousse. Dictionnaire des mathématiques modernes, 1969.

## Kanpo estekak

* Datuak: Q2151613
* Multimedia: Direction / Q2151613
# Niseo Sirakusakoa

Niseo (Sirakusa K.a. IV. mendea) Sirakusako tiranoa izan zen K.a. 351-347 artean. Niseo Dionisio I.aren eta Aristomakeren semea zen. Haren anaiak Hiparino eta Dionisio II.a ziren. Dionisio I.a gaixotu zenean, Dionek, Aristomakeren nebak, agindu zion tiranoaren semeen ondorengotza erregulatuko zuela (Hiparino, Dionisio eta Niseo). Hala ere, ahalginak alferrikakoak izan ziren. Dionisio hil ondoren, K.a. 367an, Dionisio II.ak, 30 urte zituela, boterea hartu zuen eta urte bat beranduago, Filisto filosofoaren laguntzarekin, Dion osaba Sirakusatik egotzi zuen, diktadura ankerra ezarriz, aitaren antzekoa. Dionisio II.a Caulonian zegoela, K.a. 357an, Dionisiok Sirakusako boterea berreskuratu ondoren, K.a. 354 arte tirania bat ezarri zuen. Urte horretan Kalipok hil zuen. Aldi honetan, Hiparino eta Niseo Lentinin errefuxiatu ziren eta han egon ziren Hiparinok boterea hartu arte. Dion hil ondoren, borrokaldi bat gertatu zen Kaliporen (Dionen hiltzailea) eta Hiparinoren artean. K.a. 352an, Hiparinok Sirakusako kontrola lortu zuen hiria ustekabean erasotzean, honela Dionisioren leinua berrezarri zuen. Hiparinok berak agindu zuen baina ez dago argi zeintzuk ziren Dionisio II.aren eskakizunak, jadanik Lokriko tiranoa zena. Hiparinok urte batez agindu zuen. Horren erailketaren ondoren, Niseo anaiak ordezkatu zuen. Iturriek diotenez, Niseo gehiegi edaten zuen eta emakumeekin eskuzabala zen. Herriak maite ez zuen arren, lau urtez agindu zuen. K.a. 347an, Dionisio Gazteak ekarritako mertzenarioen armada egonkortasun politikoa berregin zuen Niseo erbestera bidaliz.
| Aurrekoa | Sirakusako tiranoa | Ondorengoa |
| Kalipo | K.a. 351-347 | Dioniso II.a |

## Ikus, gainera

* Sirakusako tiranoak
* Sirakusako tiranoen familia zuhaitza
* Datuak: Q2006208
# Nishiki ibaia

Nishiki ibaia (japonieraz: 錦川, Nishiki-gawa) Yamaguchi prefeturako ibai luzeena da. Shūnan hirian hasten da eta 110 kilometro egin ondoren Iwakuni hirian itsasoratzen da.
Ibilbidean zehar hainbat urtegi eraiki dituzte:
* Kōdō urtegia
* Sugano urtegia

## Iruditegia

* Nishiki ibaia.
* Kōdō urtegia.
* Sugano urtegia.
* Kintai zubia, Iwakuni hirian.

## Kanpo estekak

* Datuak: Q7040592
* Multimedia: Nishiki River / Q7040592
# Nishinomiya (Hyōgo)

Nishinomiya (japonieraz: 西宮, Nishinomiya-shi) Japoniako Honshu uhartearen mendebaldean dagoen hiria da, Hyōgo prefeturako hirugarren handiena. 2011ko erroldaren arabera 483.598 biztanle ditu.

## Geografia

Prefeturaren hego-ekialdean kokaturik dago, Kobe eta Osaka hirien artean. Bi hiri hauetako aberatsentzat luxuzko auzoak sortu dira Nishinomiyako, bereziki Ashiyarekin mugan dagoen eremuan. Hiriak bi eremu bereizi ditu, mendialdea (Rokkō mendizerra) eta kostaldea, Osakako Badiari begira. Erdialdean 309 metrotako garaiera duen Kabuto mendia dago.

## Historia

Izena III mendean eraikitako Hirota santutegiak ematen dio, izan ere Kyotoko aristokraziak Nishi no miya izenaz ezagutzen baitzuen, "mendebaldeko santutegia". Gaur egungo hiria 1925ean eratu zen eta 1933 eta 1951 artean inguruko herriekin batuz lurraldea zabalduz joan zen.

## Kirolak

Hanshin Tigers beisbol taldea 1985ean Japoniako txapelduna izan zen eta Erdialdeko Liga ere bost aldiz irabazi du.

## Ondasun nabarmenak

* Hirota santutegia
* Kannō-ji
* Nishinomiya santutegia
* Kabuto mendia

## Iruditegia

* Hirota santutegia.
* Kannō-ji.
* Nishinomiya santutegia.
* Kabuto mendia.

## Hiri senidetuak

| Spokane (Washington) (AEB) (1961)  Londrina (Brasil) (1977)  Amami (Kagoshima) (Japonia) (1981)  Shaoxing (Txina) (1985) | Lot-et-Garona (Frantzia) (1992)  Burlington (Vermont) (AEB)  Akitania (Frantzia)  Yusuhara (Kōchi) (Japonia) (1991) |

## Kanpo estekak

* (Japonieraz)(Ingelesez) Nishinomiyako webgune ofiziala
* Datuak: Q243853
* Multimedia: Nishinomiya / Q243853
# Nishnabotny udalerria, Crawford konderria (Iowa)

Nishnabotny udalerria Ameriketako Estatu Batuetako Iowa estatuko udalerri bat da, Crawford konderrian. Azken zentsuaren arabera 1.000 biztanle zituen, 36.18 milia karratu (93.7 km$^2$) eremuan.

## Ekonomia

2020ko zentsuaren arabera, Nishnabotny udalerriak 395 etxebizitza zeuden. Per capita diru-sarrerak 26.792 estatubatuar dolar ziren.

## Kanpo estekak

* Datuak: Q1894333
# Niseko-Shakotan-Otaru Kaigan Parke Kuasi-Nazionala

Niseko-Shakotan-Otaru Kaigan Parke Kuasi-Nazionala (japonieraz: ニセコ積丹小樽海岸国定公園, Niseko-Shakotan-Otaru Kaigan Kokutei Kōen) Japoniako Hokkaido uhartearen hegoaldean dagoen Parke Kuasi-Nazionala da, Shiribeshi suprefeturan. 1963an ezarri zen.

## Geografia

Japoniako itsasoaren kostaldea babesten du, bai eta uretako ekosistemak ere. Honetaz gain Raiden mendia eta Niseko multzo bolkanikoa ere barnean hartzen ditu.

## Ondasun nabarmenak

* Kamui lurmuturra.
* Shimamui kostaldea.
* Shimamui kostaldea.
* Shimamui kostaldea.
* Txalupak ertzean.
* Niseko multzo bolkanikoa.
* Raiden mendia.

## Kanpo estekak

* (Japonieraz) Hidaka-sanmyaku Erimo Parke Kuasi-Nazionalaren webgunea
* Datuak: Q997438
* Multimedia: Niseko-Shakotan-Otaru Kaigan Quasi-National Park / Q997438
# Nisha Ayub

Nisha Ayub (Malaka, Malaysia, 1979ko apirilaren 5a) pertsona transgeneroen eskubideen aldeko malaysiar ekintzailea da.

## Biografia

Malakan jaio zen 1979an. Nahiz eta gizon jaio, bere burua emakumetzat dauka. 2000n Malaysiako erlijio-poliziak Ayub atxilotu zuen emakumez janzteagatik eta emakumezko jarrera izateagatik; hots, bertako xarian oinarritutako legedia urratu zuelakoan. Hori zela eta hiru hilabetez gizonezkoentzako kartzela batean espetxeratu zuten. Kartzelaldian zehar presozainen eta beste espetxekiden sexu jazarpena pairatu zuen.
Espetxetik irtendakoan transgeneroen eskubideen aldeko ekintzaile bihurtu zen. 2010ean Justice for Sisters erakundearen sortzaileetako bat izan zen. 2014an SEED Fundazioa sortu zuen.
2016an Ameriketako Estatu Batuetako Estatu Sailak Adoredun Emakumeen Nazioarteko Saria eman zion, bere lana goraipatuz. Gainera sari hori jaso zuen lehenendabiziko pertsona transgeneroa izan zen.

## Erreferentziak

* 1 2 3 4 Oria, Jose Angel. (2016-06-18). «Askotan jazarpenaren biktima izan diren transgeneroak, eskubideen aldeko lanean» Gaur8 (Noiz kontsultatua: 2017-09-20).

## Kanpo estekak

* Datuak: Q23409593
* Multimedia: Nisha Ayub / Q23409593
# Nishi-ku (Yokohama)

Nishi (japonieraz: 西区, Nishi-ku) Yokohamako 18 auzo berezietako bat da, Japonian. 2010ko erroldaren arabera 7'04 km²-tan 93.210 biztanle zituen.

## Geografia

Yokohama hiriko auzorik txikiena da baina hiriko merkatal barruti indartsuena bertan dago, Minato Mirai 21. Han daude gainera Japoniako etxeorratzik garaiena, Yokohama Landmark Tower, eta Yokohamako arte museoa.

## Historia

Yokohamako auzoak 1927an eratu zirenean Kanagawa eta Naka auzoen artean banaturik zegoen Nishi. 1944ko apirilaren 1ean Nishi osoa auzo bihurtu zen.

## Ondasun nabarmenak

* Minato Mirai 21
* Yokohama Landmark Tower
* Yokohamako arte museoa

## Iruditegia

* Minato Mirai 21.
* Yokohama Landmark Tower.
* Yokohamako arte museoa.

## Kanpo estekak

* (Japonieraz)(Ingelesez)(Gaztelaniaz) Webgune ofiziala
* Datuak: Q1203393
* Multimedia: Nishi-ku, Yokohama / Q1203393